Klifpapago

Klifpapago (Myiopsitta luchsi) estas specio de papagoj en la familio papagedoj, latine Psittacidae indiĝenaj de Sudameriko. Ĝi estas endemio de Bolivio. BirdLife International (2022). "Myiopsitta luchsi". IUCN Red List of Threatened Species. 2022: e.T45427286A208985244. doi:10.2305/IUCN.UK.2022-1.RLTS.T45427286A208985244.en. 

Taksonomio kaj sistematiko
La klifpapago estis delonge traktata kiel subspecio de la monaĥpapago (Myiopsitta monachus). Pro morfologiaj kaj kondutaj diferencoj, kaj geografiaj malsamecoj, la Internacia Ornitologia Komitato levis la klifpapagon al specio-statuso en 2015. La verko de BirdLife International nome Handbook of the Birds of the World sekvis la ekzemplon en 2020 kaj la Sudamerika Klasifika Komitato de la Usona Ornitologia Societo fine de 2024.HBW and BirdLife International (2020) Handbook of the Birds of the World and BirdLife International digital checklist of the birds of the world. Versio 5. Disponebla ĉe:  [.xls zipped 1 MB].Remsen, J. V., Jr., J. I. Areta, E. Bonaccorso, S. Claramunt, G. Del-Rio, A. Jaramillo, D. F. Lane, M. B. Robbins, F. G. Stiles, kaj K. J. Zimmer. Versio de 18a de Novembro 2024. A classification of the bird species of South America. American Ornithological Society.  Alirita la 26an de Novembro 2024 Fine de 2024 la taksonomio de Clements retenis ĝin kiel subspecio de monaĥpapageto.Clements, J. F., P.C. Rasmussen, T. S. Schulenberg, M. J. Iliff, T. A. Fredericks, J. A. Gerbracht, D. Lepage, A. Spencer, S. M. Billerman, B. L. Sullivan, M. Smith, kaj C. L. Wood. 2024. The eBird/Clements checklist of birds of the world: v2024. Elŝutita el  Alirita la 23an de Oktobro, 2024

La specion priskribis Otto Finsch kaj nomis ĝin laŭ la germana kuracisto kaj birdobredisto Ernst Luchs.

Aspekto
La klifpapago estas 30 cm longa kaj pezas ĉirkaŭ 120 g. Plenkreskuloj havas grizajn vizaĝon, gorĝon kaj bruston kaj flavan ventron. Iliaj flankoj, ventro, subvostaj kovriloj kaj femuroj estas verdaj. Ilia malantaŭa krono, nuko kaj dorso montras diversajn nuancojn de verdo. Iliaj centraj vostoplumoj estas malhelverdaj ĝis bluetaj kaj la cetero havas verdajn eksterajn plumojn kaj flavajn internajn plumojn kaj pintojn. Iliaj unuarangaj flugilplumoj, eksteraj sekundaraj kaj kovriloj estas bluaj kaj la cetero de la flugilo verda. Ilia beko estas flavecbruna, foje kun rozkolora nuanco. Iliaj irisoj estas malhelbrunaj kaj iliaj okuloj estas ĉirkaŭitaj de nuda griza haŭto. Burgio, K. R.; van Rees, C. B.; Block, K. E.; Pyle, P.; Patten, M. A.; Spreyer, M. F.; Bucher, E. H. (2020). Rodewald, P. G. (eld.). "Monk Parakeet (Myiopsitta monachus), version 1.0". Birds of the World Online. Cornell Lab of Ornithology, Ithaca, NY. doi:10.2173/bow.monpar.01. Alirita la 20an de Februaro, 2023. 

Distribuado kaj habitato
La klifa papago troviĝas en la departementoj Chuquisaca, Cochabamba, La Paz, Potosí kaj Santa Cruz de Bolivio. Ĝi loĝas en sekaj intermontaj valoj kie kserofita vegetaĵaro estas proksime al klifoj. Laŭ alteco ĝi varias inter 1300 kaj 3000 m.

Kutimaro
Movoj
Oni kredas, ke la klifa papago estas nemigranta.

Manĝado
La dieto de la klifpapago konsistas plejparte el fruktoj kaj semoj, sed ankaŭ inkluzivas maizon prenitan de kultivataj kampoj.

Reproduktado
La klifpapageto konstruas dikan neston el bastonetoj sur klifoj. Male al la nestoj de la monaĥpapageto, ili ne estas komunumaj, sed povas esti konstruitaj proksime unu al la alia. (La du specioj estas la solaj papagoj kiuj ne nestas en kavaĵoj aŭ nestkavernoj, sed konstruas proprajn nestojn.) Oni supozas, ke la ovodemetado estas de ĉirkaŭ ses ovoj. Ekzistas iuj indikoj, ke du idaroj estas foje produktitaj en unu jaro.

Referencoj

Eksteraj ligiloj

Kategorio:Papagoformaj
Kategorio:Papagedoj
Kategorio:Birdoj de Sudameriko
Kategorio:Birdoj de Bolivio